**כולל קיץ-בית המדרש שערי רחמים לעדת המשהדים**

**מסכת סוכה פרק לולב הגזול**

**מראה מקומות ליום רביעי, יט' אב תשפ"א**

1. רמב"ם פ"ז ה"ז מהל' לולב ובשו"ת הרמב"ם המקושר אליו, כסף משנה שם
2. שו"ת הרשב"א ח"א סי' תסח ותקלה, מאירי כאן, ריטב"א כאן
3. שו"ע סי' תרנ"א סי"ב עם מ"ב וביאור הלכה

**בהצלחה רבה!**

רמב"ם הלכות שופר וסוכה ולולב פרק ז הלכה ז

כמה נוטל מהן, לולב אחד ואתרוג אחד ח ושני בדי ערבה ושלשה בדי הדס, ואם רצה להוסיף בהדס כדי שתהיה אגודה גדולה מוסיף ט ונויי מצוה הוא, אבל שאר המינין אין מוסיפין על מנינם ואין גורעין מהן ואם הוסיף י או גרע [לא] פסל. +/השגת הראב"ד/ אבל שאר מינין אין מוסיפין על מנינן ואין גורעין מהן ואם הוסיף או גרע פסול. א"א לא שמעתי מעולם פסלות בזה ולא איסור תוספת וגירוע ואפילו לר' יהודה דאמר לולב צריך אגד דהא אמר רבא /סוכה/ (לו) מאי טעמא דר' יהודה דאמר אין אוגדין את הלולב אלא במינו קסבר לולב צריך אגד ואי אגיד ביה מינא אחרינא הוה ליה מוסיף מכלל דכי קטר ליה בסיב ובעיקרא דדיקלא ליכא מוסיף אף על גב דאיכא טפי מלולב אחד וכ"ש לרבנן דאמרי אין צריך אגד דאמרי' (סנהדרין פח) האי לחודיה קאי והאי לחודיה קאי.+

שו"ת הרמב"ם הלכות שופר סוכה ולולב פרק ז

ואמנם הערבה אני רואה שאין ראוי להוסיף בה על שני בדים כמו שאין ראוי להוסיף על לולב אחד ואתרוג אחד וזולתינו מן הגאונים מתירים הוספת הערבה כמו שמותר להוסיף בהדס. ואנחנו אין דבריהם אצלינו חזק אלא הוספת ההדס מצאנוהו כתוב (סוכה לד ב) ולא בהושענא. וכל דבר שלא נמצא אותו כתוב בבאור לחכמים שהוא מותר נשאיר אותו על גבולו בלי תוספות ולא גרעון מפני שאין הפרש אצלינו בין התוספת על הדבר המוגבל או בין החסרון ממנו וכשלא נעשה אלא שני בדים קיימנו מצוה מן המובחר ר"ל שאין בה חשש תוספת ולא גרעון זו היא דעתנו ומי שרוצה להלך אחריה ילך.

כסף משנה הלכות שופר וסוכה ולולב פרק ז הלכה ז

ואם רצה להוסיף וכו'. מדברי ה"ה נראה שלא היה גורס בדברי רבינו ובערבה, שכתב שנתן טעם רבינו בתשובה להתיר תוספת ההדס ולאסור תוספת הערבה דכיון דלא מצינו בגמרא היתר תוספת אלא בהדס אין להוסיף במין אחר ע"כ. ואיני יודע היכן בגמ' היתר תוספת הדס, אבל הר"מ כתב הגיהו בספרי הרב ואם רצה להוסיף בהדס ובערבה ואינו כן בדעת הרב שאין להוסיף על שני בדי ערבה שכך כתב בתשובה. ואמנם הערבה אני רואה שאין ראוי להוסיף על שני בדים כמו שאין ראוי להוסיף על לולב אחד ואתרוג אחד ומי שעשה כן עשה מצוה מן המובחר אך בהדס מוסיפין מפני הושענא ונויי מצוה הוא ע"כ. מיהו אם הוסיף בערבה לא פסל וטעמא דמילתא דאי כתב שתי ערבות בהדיא והוסיף עליהם או גרע פסול אבל השתא דכתיב ערבי דאין פחות משנים ומשמע נמי יותר אם הוסיף לא פסל אבל לא עשה מצוה מן המובחר עכ"ל. אבל הר"ן ז"ל כתב בפרק לולב הגזול דכל לנאותו לא גזרו ולפיכך כתב הרמב"ם שאם רצה להוסיף בהדס ובערבה כדי שיהא אגודה גדולה מוסיף ונויי מצוה הוא אבל שאר המינים אין מוסיפים על מנינם פירוש משום דבהנהו ליכא נוי עכ"ל הר"ן. ורבינו ירוחם כתב תשובת הרמ"ה ז"ל זה לשונה אם יוכל אדם להוסיף על שני בדי ערבה או לא, כבר נשאלתי מאתכם פעם אחרת והייתי מורה לאיסור כדברי הרמב"ם ואח"כ העיד לי אדם גדול מחכמי פרובינציא שהוא עמד על תשובת הרמב"ם שחזר בו בסוף ימיו מדבר זה והורה בדבר להכשיר וכן הדעת נוטה להכשיר מ"ט ערבי נחל כתיב ואף על גב דמיעוט ערבי שנים ליכא למשמע מינה דטפי משנים פסול אלא דבתרי סגי ואי אוסיף שפיר דמי דערבי נחל משמע ואפילו מאה כדדרשינן גבי עדים ומנין אפילו הם מאה ת"ל עדים דאע"ג דמיעוט עדים שנים דרשינן מינייהו אפילו מאה ועוד בהדיא אמרינן בגמרא דאפילו הוסיף במינים ואגדן בהדייהו לא פסיל דקי"ל לולב אין צריך אגד האי לחודיה קאי והאי לחודיה קאי הילכך גבי לולב ואתרוג כיון דחד משמע אסור לאוסופי ואם הוסיף כיון דהאי לחודיה והאי לחודיה קאי נמצא שלא פסל וגבי הדס וערבה אפילו לכתחלה נמי עכ"ל:

ואני יוסף המחבר באו לידי תשובות הר"א בנו של רבינו וכתוב בהן ששאלוהו האי דאסור לרבות בערבה שבלולב ואמר אם הוסיף על שתי ערבות ה"ז פסול ומ"ש מן ההדס שאם הוסיף כשר. והשיב תקנו הספרים שלכם שכבר חזר בו ותיקן הספר שלו בידו כך ואם הוסיף או גרע לא פסל ושמענו מפיו ראיה חזקה להאי סברא. והרא"ש כתב וז"ל הרמב"ם כתב אם רצה להוסיף בהדס כדי שתהיה אגודה מוסיף ומנויי מצוה הוא אבל שאר מינין אין מוסיפין על מנינם ואם הוסיף או גרע פסול ואיפכא מסתברא דבהדס כתיב ענף עץ עבות ובערבות כתיב ערבי ומיעוט ערבי שתים אבל כל מה שהוסיף בכלל ערבי הוא וחכמי פרובינציא הקשו עליו וחזר בו והכשיר הכל עכ"ל:

שו"ת הרשב"א חלק א סימן תסח

שאלת עוד בשלשים ושנים חוטין שבציצית וכן בעשרים קשרים אם הוסיף על מנינן אם היא פסול? או שנאמר שאין להם שיעור למעלה כמו בשלשה הדסים של לולב? אף על פי שמנינן של אלו ושל אלו עיקרן מדברי תורה.

תשובה בזה ראיתי להשיב לך על אחרון ראשון. אמרת שאלו ואלו עיקרן מדברי תורה וכמדומה שבזה העברת עיניך שמנין הקשרים אינן דברי תורה. ואפילו בקשר העליון לא אמרו שיהא דבר תורה אלא מפני שדרשוהו משום דכתיב (דברים כ"ב) לא תלבש שעטנז גדילים תעשה לך. הא שאר קשרים אינן דאורייתא. וכן מה שהבאת ראיה שאינו פסול והבאת ראיה מהדס שמוסיפין עליו אין זה כלום. דודאי בארבעה מינין שבלולב אמרו בגמרא שיש בהן משום בל תוסיף בין במינן בין שלא במינן. ואפילו למאן דאמר לולב אין צריך אגד ואם הוסיף שני אתרוגין שני לולבין יש בו משום בל תוסיף. ואל תטעה באותה שאמרו בסנהדרין (פ"י דף פ"ז) אינו נעשה זקן ממרה עד שיורה בדבר שעקרו מן התורה ופירושו מדברי סופרים ויש בו להוסיף ואם הוסיף גורע. ולא אשכחן אלא תפילין ואליבא דרבי יהודה. דאלו בלולב למאן דאמר צריך אגד גרוע ועומד הוא. ולמאן דאמר אין צריך אגד האי באנפי נפשא קאי והאי באנפי נפשי' קאי. דמשמע לך לכאורה דאין בו משום בל תוסיף. ליתה דמשום בל תוסיף ודאי איכא כדאיתא התם בגמרא בסוכה (דף ל"א). והאי דסנהדרין לא אמרו אלא אם נטלו אם יצא בו אם לאו. דלמאן דאמר צריך אגד גרוע ועומד הוא. ולמאן דאמר אין צריך אגד אינו גרוע ואין זה מקום אריכות. אלא שבהדס אין בו משום בל תוסיף מפני שהוא לנוי וכל לנאותו מותר. וכדאיצטריך רבי יהודה למימר באנשי ירושלים אוגדין לולביהן בגמונית של זהב. ומכל מקום למה שאמרת אם הוסיף בחוטין אם הוא פסול. אם נוסיף ודאי פסול כדאי' בההיא שמעתא (סנהדרין פ"ז) דאמרי' התם והא איכא ציצית דעקרו מדברי תורה ופירושו מדברי סופרי'. ויש בו להוסיף ואם הוסיף גורע. ודחי וציצי' מאי סבירא לן דקשר העליון דאורייתא גרוע ועומד הוא משום דקיי"ל דקשר עליון דאורייתא.

שו"ת הרשב"א חלק א סימן תקלה

ונראה לי דלא קשיא. דמאי דקאמרינן הכא לולב אינו כתפילין למאן דאמר אין צריך אגד. היינו דלא אמרינן ביה אם הוסיף גורע לומר שאינו יוצא ידי מצוה. אלא כיון דהאי לחודיה קאי והאי לחודיה קאי מצוה דעבד עבד. שאין הלולב נגרע מחמת התוספת. מה שאין כן למאן דאמר צריך אגד דגרוע ועומד הוא ואין כאן לולב של מצוה. אבל מכל מקום בין שהוסיף בו מינו בין הוסיף בו שאינו מינו איכא משום בל תוסיף. והיינו ההיא דסוכה והיינו ההיא דעירובין פרק המוצא תפילין. ומיהו אין משום בל תוסיף אלא כל שהוא דרך גדלתו וכן שבא שלא לנאות. אבל בא לנאות למאן דאמר אין צריך אגד מוסיף והולך. דכל לנאותו אין בו לא משום חציצה ולא משום בל תוסיף למאן דאמר אין צריך אגד. ואף למאן דאמר צריך אגד כל שאגדו למטה במינו דלמעלה מן האגד לר' יהודה כבתוך האגד לרבנן. והיינו אנשי ירושלים שהיו אוגדין את לולביהם בגמוניות של זהב. דקאמר רבי יהודה במינו היו אוגדין אותו מלמטה. ולפיכך אני אומר שהרמב"ם ז"ל כיון יפה במה שאמר שיש משום בל תוסיף בלולב ואתרוג ובערבה ובהדס אין בו משום בל תוסיף. וכן הגאונים ז"ל שיש מהם מי שאומר שמוסיפין הדס כמנין הדס ויש מי שאומר כמנין לולב. וטעם בזה בתוספת לולב ואתרוג וערבה אין שום נוי. אבל בתוספת הדס איכא משום (שמות ט"ו) זה אלי ואנוהו.

בית הבחירה (מאירי) מסכת סוכה דף לא עמוד א

אלא שבהדס כתבו שאם רצה להוסיף מוסיף מפני שתוספתו כתובה בתלמוד והוא ענין ההושענא וכן כתבוה לחכמי דורם ששאלו לו על דבר זה ואף הם כתבו בנוסח תשובתם וזולתנו מן הגאונים התירו בתוספת ערבה ולא נתחזק אלינו טעמם לפי שההדס מצאנוהו בתלמוד בענין הושענא אבל לא בערבה וכל מה שלא נמצא היתרו מבואר בתלמוד נשאירהו על המנין הכתוב בו ומ"מ רוב מפרשים משוים בזה ערבה עם הדס ויראה לי הטעם שאין זה אלא לנאותו וכל שלנאותו בטל הנוי עם העיקר אבל לולב ואתרוג אין שום נוי בתוספתן ושאין לבטלו אצל העיקר שהרי אף הוא עומד בעצמו ואינו בטל עמו כהדס וערבה ומ"מ לא נהגו בערבה אלא בשלשה בדים או ארבעה אבל הדס יש מוסיפין עד שבעים ויש עד ששים ושמנה כמנין לולב ויש עד ששים ותשעה כמנין הדס ובהלכות גדולות אוסרי' להוסיף האגודה בהדס שוטה וממה שאמרו הדס שוטה לסוכה אלמא ללולב דוקא עבות אלא שאין זו ראיה לדעתי שלא נאמר כשר ללולב אלא מה שהוא צורך לולב הא למה שהוא נויי לולב אף השוטה כשר בו וכן נהגו רוב גאונים ומוסיפים טעם לדבריהם שהרי מ"מ מין הדס הוא ומה שהוא מינו אינו קרוי תוספת שהרי אף לדעת האומר לולב צריך אגד אוגדין את הלולב בסיב שהוא מעקרי הדקל הואיל ומין לולב הוא וכל שכן לדעת פסק שאין לולב צריך אגד ואף גדולי המפרשים כתבוה כן בהדיא ויש מכריעים לאגוד את הלולב תהלה עם ההדס הכשר ואח"כ מוסיפין על האגודה ומעבין אותה לנוי ואוגדין את הכל ביחד וכן יש מביאים ראיה לתוספת ההדס ממה שכתבו קצת מפרשים למטה ששמואל סובר כר' עקיבא שאף הדס בד אחד לבד ממה שהקשו ולדרוש להו כר' עקיבא ואפי' הכי היה מגזם להם לדרוש כר' טרפון בשלשתן קטומין אלמא התם אף על פי שדינו באחת הוא מתיר בשלשה ואינו ראיה גמורה כמו שכתבנו שם ויש מתרצים קושית [הש"ס ד] סנהדרין בפנים אחרים ואחת מן היפות שבהם הוא שלכתחלה אין מוסיפין ואם הוסיף עבר בבל תוסיף אלא שמ"מ יצא וכיון שיצא ידי מצוה אין תוספתו עושתהו ממרא וכבר כתבנו שם כל הדברים בארוכה:

חידושי הריטב"א מסכת סוכה דף לא עמוד א

והתניא ד' מינים שבלולב כשם שאין פוחתין מהם כך אין מוסיפין עליהם. יש מפרשים אין מוסיפין עליהם ואפילו ממינם, והא ליתא דאפילו לרבי יהודה דאמר לולב צריך אגד ולא אמרינן האי לחודיה קאי והאי לחודיה קאי וכל שכן לרבנן דסברי לולב אין צריך אגד והאי לחודיה קאי דליכא משום בל תוסיף, והטעם שלא נתנה תורה באחד מארבע מינין שיעור למעלה אלא למטה שלא יפחות מלולב אחד ומשתי ערבות ומג' הדסים למאן דבעי שלשה ואתרוג אחד ובהכי סגי לה ואם רצה להוסיף מוסיף, והא דאמרינן לקמן (ל"ה א') גבי אתרוג ואימא פלפלין ופרקינן משום דלא אפשר היכי ליעבוד לינקוט חדא לא מינכרא מילתא לינקוט תרי ותלת פרי אחד אמר רחמנא ולא שנים ושלש פירות, הכי פירושו דרחמנא אמר דבפרי אחד סגי ויוצא ידי חובתו ולא בעינן שנים ושלשה ואלו בפלפלין אינו יוצא אלא בשנים ושלש, ויש ראיה לדברינו מדאמר להו שמואל להנהו דמזבנו אסא (ל"ד ב') אשוו וזבינו ואי לא דרישנא לכו כרבי טרפון דמכשר בג' קטומין, ואקשינן ולדרוש להו כרבי עקיבא דסבר דהדס אחד ומדאקשינן דלדרוש כרבי עקיבא דמכשר בחדא, אלמא הלכתא כרבי עקיבא כדבעינן למימר קמן ואפילו הכי קא מהדר שמואל לשלשה שאינן קטומין ואמר להו אשוו וזבינו אלמא אף על גב דסגי בהדס אחד לדין תורה אם רצה להוסיף עליו משום נוי מוסיף וליכא משום בל תוסיף, ולא נחית בהא משום דלולב אין צריך אגד והאי לחודיה קאי דאם כן הוה אסרינן מדרבנן כדאסרינן בשאר מינין כדלקמן, אלא ודאי משום דלא נתנה בהם תורה שיעור למעלה, כנ"ל. ומצינו שדורשין (מנחות ל"ט ב') לענין ציצית גדיל גדילים הרי כאן ד' ואף על פי כן מוסיפין עליהן כדאמרינן התם בפרק הקומץ (מ"א ב') כאן בטלית בת ארבע כאן בטלית בת שמנה, ולישנא נמי מוכח הכי דקתני אין מוסיפין עליהן כלומר מינין אחרים שיהו חמשת המינין כשם שאין פוחתין מהם שיהו שלשה דהשתא במינין איירינן דקתני מינין שבלולב ולא איירינן בשיעורא.

נמצאת למד שמוסיפין בכל מין ומין כמו שירצו וכן נהגו העולם בהדס וערבה לפי שהוא נוי ולא נהגו להוסיף בלולב ואתרוג לפי שאינו דרך נוי, ונהגו במקצת מקומות להוסיף בהדס כדי לנאותו מאותו הדס שוטה דלא קיימי תלתא בחד קינא וכן רבותי עושין מעשה, ולבי מפקפק בדבר דכיון דפסול (במין אחר) כמין אחר דמי וכי היכי דגזור רבנן שלא להוסיף מין אחר דלמא אתי למסרך הכי נמי איתא למגזר בהא דגזירה דשכיחא היא שרוב בני אדם אין מדקדקין בין עבות להדס שוטה.